PATVIRTINTA

 Molėtų rajono savivaldybės tarybos

 2019 m. rugsėjo d. sprendimu Nr. B1-

**MOLĖTŲ RAJONO SAVIVALDYBĖS NEVYRIAUSYBINIŲ ORGANIZACIJŲ PROJEKTŲ FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės nevyriausybinių organizacijų projektų finansavimo tvarkos aprašas (toliau – aprašas) nustato Molėtų rajono savivaldybės strateginio veiklos plano 2019-2021 metams 5 programos „Kultūros, sporto ir jaunimo politikos plėtros ir bendruomeniškumo skatinimo programa“ 3 tikslo 1 uždavinio 1 priemonės „Nevyriausybinių organizacijų finansavimas, vadovaujantis Molėtų rajono savivaldybės nevyriausybinių organizacijų projektų finansavimo tvarkos aprašu“ (toliau – priemonė) įgyvendinimo tvarką, reikalavimus projektų paraiškoms, jų teikimo ir vertinimo, finansavimo projektams skyrimo tvarką, lėšų, skirtų projektų įgyvendinimui, panaudojimo kontrolę ir atsakomybę už šio aprašo pažeidimą.
2. Priemonės tikslas – kartu su nevyriausybinėmis organizacijomis spręsti rajono gyventojams aktualius klausimus.
3. Lėšos priemonei įgyvendinti numatomos kiekvienais metais Molėtų rajono savivaldybės biudžete.
4. Teisinį šio aprašo pagrindą sudaro Lietuvos Respublikos įstatymai, Molėtų rajono savivaldybės strateginis veiklos planas 2019–2021 metams, patvirtintas Molėtų rajono savivaldybės tarybos 2018 m. gruodžio 18 d. sprendimu Nr. B1-280, Molėtų rajono savivaldybės administracijos direktoriaus (toliau – administracijos direktorius) įsakymai ir kiti teisės aktai.
5. Priemonės finansavimo pagal šį aprašą vykdymo pradžia – 2019 metai, pabaiga – 2021 metai.

**II SKYRIUS**

**SĄVOKOS**

6. Šiame apraše vartojamos sąvokos:

6.1. **Pareiškėjas** – Molėtų rajono savivaldybės teritorijoje veikianti nevyriausybinė organizacija (asociacija, labdaros ir paramos fondas, visuomeninė organizacija, viešoji įstaiga, kurios steigėjai yra ne savivaldybė ar valstybinės institucijos, toliau – organizacijos), išskyrus sporto klubus ir socialinės integracijos ar socialinių paslaugų organizacijas.

6.2. **Paramos paraiška** –nustatytos formos dokumentas, kurį turi užpildyti ir pateikti pareiškėjas, siekiantis gauti paramą.

6.3. **Projektas** – visuma dokumentų, kuriuose nurodomi numatyti veiksmai, pagrįsti paramos paraiškoje, jos prieduose esama informacija, ir tam tikra pinigų suma tuose dokumentuose numatytiems nevyriausybinės organizacijos projekto tikslams pasiekti.

6.4. **Projekto vadovas** – asmuo, atsakingas už projekto įgyvendinimą.

6.5. **Paraiškų vertinimo komisija** – administracijos direktoriaus įsakymu sudaryta 5 asmenų grupė, pagal nustatytus kriterijus vertinanti nevyriausybinių organizacijų paraiškas.

6.6. **Vertinimo kriterijai** – rodikliai, suteikiantys informaciją apie paraiškų kokybę, projektus ir jų įgyvendinimo rezultatus.

**III SKYRIUS**

 **KOORDINAVIMAS**

7. Priemonę koordinuoja Molėtų rajono savivaldybės administracijos Kultūros ir švietimo skyriaus vedėjo pavaduotojas kultūrai (Vilniaus g. 44, Molėtai, 409 kab., tel. (8 383) 54732, el. paštas g.matkevicius@moletai.lt).

8. Pareiškėjai konsultuojami šio aprašo 7 punkte nurodytu adresu ir telefonu.

**IV SKYRIUS**

 **REIKALAVIMAI PARAIŠKOMS, JŲ PATEIKIMO TVARKA**

9. Informacija apie kasmetinį ar papildomą projektų finansavimą, kvietimas teikti paraiškas, skelbiama Molėtų rajono savivaldybės internetiniame puslapyje [www.moletai.lt](http://www.moletai.lt). Konkretus paraiškų pateikimo terminas, kuris negali būti trumpesnis kaip 20 kalendorinių dienų, nurodomas kvietime. Paraiškų priėmimo datą ir terminą nustato administracijos direktorius.

 10. Pareiškėjas pateikia kompiuteriu užpildytą paraišką (1 priedas). Paraiška turi būti užpildyta lietuvių kalba ir patvirtinta pareiškėjo atstovo parašu. Pareiškėjas paraišką privalo pateikti iki kvietime nurodytos datos įskaitytinai. Paraiška pateikiama asmeniškai, per įgaliotą asmenį arba atsiunčiama paštu šio aprašo 7 punkte nurodytu adresu.

 11. Viena nevyriausybinė organizacija gali pateikti ne daugiau 2 paraiškų.

 12. Projektų atrankos konkursui pateikti projektai turi atitikti bent vieną iš projektų atrankos konkurso prioritetų, kuriuos iš 14 punkte išvardytų prioritetų parenka administracijos direktorius, įsakymu nustatydamas paraiškų priėmimo datą ir terminą.

13. Pareiškėjas neturi būti gavęs ir nesiekti gauti paramos projekte numatytoms išlaidoms finansuoti iš kitų savivaldybės biudžeto programų.

14. Projektų atrankos konkurso prioritetai:

14.1. projektų kofinansavimas (prie projekto turi būti pridėta sutarties dėl gauto finansavimo kopija). Šiam prioritetui skiriama 30 proc. visų nevyriausybinių organizacijų finanasavimui pagal šį aprašą skirtų lėšų;

 14.2. jaunimo veiklos skatinimas (projektai, skatinantys jaunimo kūrybiškumą, pilietiškumą ir iniciatyvą, aktyvia veikla užimantys daugiau jaunimo, numatantys bendradarbiavimą su jaunimo organizacijomis, skatinantys jaunimo organizacijų kūrimąsi. Šiems projektams reikalingas Molėtų rajono savivaldybės jaunimo reikalų tarybos pritarimas);

 14.3. kūrybinės stovyklos, plenerai;

 14.4. rajono nevyriausybinių organizacijų koordinacinė veikla (tik skėtinėms organizacijoms);

 14.5. rajono seniūnijų šventės ir miestelių jubiliejai, dalyvavimas rajoniniuose renginiuose (šiems projektams reikalingas seniūnijų kultūros tarybų pritarimas);

14.6. istorinės atminties gaivinimas;

 14.7. vietinio turizmo skatinimas (maršrutų ir ekskursijų rajono teritorijoje rengimas, lankytinų objektų aktualizavimas ir kt.);

14.8. respublikinių ir regioninių renginių organizavimas rajone ir rajono gyventojų dalyvavimas respublikiniuose renginiuose;

14.9. per infrastruktūrinius projektus įgyto turto draudimas (pildomas tik paraiškos priedas)

 15. Tinkamomis finansuoti iš priemonės lėšų pripažįstamos tik detaliai pagrįstos, su projekte numatomų veiklų vykdymu susijusios išlaidos.

**V SKYRIUS**

**PARAIŠKŲ VERTINIMAS**

16. Administracijos direktoriaus įsakymu sudaroma Nevyriausybinių organizacijų paraiškų vertinimo komisija (toliau – komisija).

17. Komisijos darbo tvarką reglamentuoja komisijos darbo reglamentas, kurį įsakymu tvirtina administracijos direktorius.

18. Komisija paraiškas vertina balais pagal šiuos kriterijus:

|  |  |  |  |
| --- | --- | --- | --- |
| Eil. Nr. | Projekto naudos ir kokybės vertinimo kriterijai | Didžiau-sias balų skaičius | Balų ribos |
| 18.1. | Projekto tikslų ir uždavinių aktualumas, inovatyvumas: |
| 18.1.1. | aktualūs, inovatyvūs; | 2 | 2 |
| 18.1.2. | iš dalies aktualūs, inovatyvūs. | 1 |
| 18.2. |  Projekte dalyvauja kitos rajono nevyriausybinės organizacijos (pateikti organizacijų raštišką susitarimą): |
| 18.2.1. | 1 organizacija; | 2 | 1 |
| 18.2.2. | 2 ir daugiau organizacijų. | 2 |
| 18.3. | Projekto įgyvendinimo plano nuoseklumas ir veiklų ir išlaidų pagrįstumas bei būtinumas: |
| 18.3.1. | planas nuoseklus, veiklos ir išlaidos pagrįstos ir būtinos; | 2 | 2 |
| 18.3.2. | planas pakankamai nuoseklus, veiklos ir išlaidos iš dalies pagrįstos ir būtinos. | 1 |
| 18.4. | Pareiškėjo turimos ar pritraukiamos iš kitur lėšos projekto įgyvendinimui (pateikti dokumentą (organizacijos sąskaitos išrašą ar sutartį su rėmėju ar partneriu), įrodantį turimas lėšas): |
| 18.4.1. | daugiau kaip 20 proc.; | 3 | 3 |
| 18.4.2. | nuo 10 iki 20 proc. | 1 |
| 18.5.  | Pateiktos paraiškos kokybė: |
| 18.5.1. | vertinimo metu nenustatyta netinkamų finansuoti išlaidų ir (arba) pareiškėjai nebuvo siųsti paklausimai dėl duomenų ar informacijos patikslinimo; | 2 | 2 |
| 18.5.2. | vertinimo metu nustatyta netinkamų finansuoti išlaidų ir (arba) pareiškėjai siųsti paklausimai dėl duomenų ar informacijos patikslinimo. | 1 |
| 18.6. | Projekto rezultatas ir gyventojų įtraukimo mastas į projekto įgyvendinimą: |
| 18.6.1. | projekte dalyvauja iki 20 dalyvių; | 2 | 0 |
| 18.6.2. | projekte dalyvauja nuo 21 iki 50 dalyvių; | 1 |
| 18.6.3. | Projekte dalyvauja 50 ir daugiau dalyvių. | 2 |
| 18.7. | Projekto tęstinumas: |
| 18.7.1. | tęstinis projektas | 1 | 1 |
| 18.7.2. | netęstinis projektas | 0 |
| Didžiausia galima balų suma | 14 | - |

19. Pareiškėjų projektams finansavimas neskiriamas, jeigu:

19.1. pareiškėjas paraiškoje arba jos prieduose pateikė klaidinančią arba melagingą informaciją;

19.2. Molėtų rajono savivaldybės administracija yra nustačiusi praėjusiais metais iš Molėtų rajono savivaldybės biudžeto finansuotų pareiškėjo projektų tikslinio lėšų panaudojimo ar buhalterinės apskaitos pažeidimus;

19.3. pareiškėjas nėra pateikęs Molėtų rajono savivaldybės administracijai projektų buhalterinės ataskaitos dokumentų už praėjusiais metais panaudotas Molėtų rajono savivaldybės biudžeto lėšas ir veiklos ataskaitų;

19.4. pareiškėjas projekte numato vykdyti priemonės lėšomis neremiamą veiklą;

 19.5. projektas neturi papildomų finansavimo šaltinių (prisidėjimas savanorišku darbu – nėra finansinis įnašas į projektą);

19.6. projekto lėšos numatytos pastatams rekonstruoti arba kapitaliai remontuoti, ilgalaikiam turtui, kurio kaina didesnė nei 500 eurų, įsigyti, panaudoti kitiems projektams, išskyrus kofinansuojamus projektus;

19.7. projektas nesurinko 7 vertinimo balų.

20. Komisija, nustačiusi, kad kai kurios paraiškos biudžete numatytos išlaidos nėra būtinos planuojamiems projekto rezultatams pasiekti, taip pat, jei paraiškos sąmatoje nurodytos išlaidos nėra realios, akivaizdžiai neatitinka rinkos kainos arba yra nepakankamai pagrįstos, gali siūlyti skirti pareiškėjui mažesnę nei paraiškoje prašoma paramos sumą.

21. Jeigu paraiškos vertinimo metu nustatoma, kad pateikti ne visi reikalingi dokumentai ir (ar) duomenys, arba paramos paraiška užpildyta netinkamai, vertintojas elektroniniu paštu pareiškėjui išsiunčia paklausimą. Pareiškėjo atsakymui pateikti suteikiamas iki 5 dienų terminas nuo paklausimo išsiuntimo elektroniniu paštu dienos. Susirašinėjimas tarp vertintojo ir pareiškėjo vyksta elektroniniu paštu. Per nustatytą terminą nepateikus prašomų dokumentų ir (ar) duomenų ar pateikus ne visus prašomus dokumentus ir (ar) duomenis, paramos paraiška toliau nevertinama ir siūloma ją atmesti.

22. Komisija, įvertinusi pareiškėjų paraiškas, teikia administracijos direktoriui rekomendacijas ir pasiūlymus dėl projektų finansavimo.

**VI SKYRIUS**

**FINANSAVIMO SKYRIMAS**

23. Finansavimą projektų įgyvendinimui skiria įsakymu administracijos direktorius, atsižvelgdamas į komisijos rekomendacijas ir pasiūlymus. Sprendimas priimamas per 25 darbo dienas nuo paskutinės paraiškų pateikimo dienos.

24. Buhalterinės apskaitos skyrius ne vėliau kaip per 5 darbo dienas nuo sprendimo priėmimo dienos raštu arba elektroniniu paštu informuoja pareiškėjus apie priimtą sprendimą. Informacija apie projektus, kuriems skirtas finansavimas, papildomai skelbiama interneto svetainėje [www.moletai.lt](http://www.moletai.lt).

25. Pareiškėjas per 1 mėn. nuo sprendimo priėmimo datos privalo atvykti sudaryti projekto finansavimo sutartį adresu: Vilniaus g. 44, Molėtai, 219 kab. Pareiškėjui neatvykus sudaryti sutarties per 1 mėn., sprendimas skirti finansavimą panaikinamas.

26. Projekto finansavimo sutartis su finansavimą gavusiais pareiškėjais dėl finansavimo skyrimo pasirašo administracijos direktorius.

27. Projekto sąmatą (2 priedas), kuri yra neatskiriama projekto finansavimo sutarties dalis, savo antspaudais bei parašais tvirtina administracijos direktorius ir finansavimą gavęs pareiškėjas. Lėšos projekto įgyvendinimui pervedamos projekto finansavimo sutartyje nustatytais terminais ir tvarka.

**VII SKYRIUS**

 **ATSAKOMYBĖ IR KONTROLĖ**

28. Pareiškėjas, vykdydamas sutartinius įsipareigojimus dėl projekto įgyvendinimui skirto finansavimo, užtikrinalėšų panaudojimą pagal tikslinę paskirtį ir atsako už nepanaudotų ar neteisėtai panaudotų lėšų grąžinimą į Molėtų rajono savivaldybės biudžetą.

29. Projekto įgyvendinimui skirtos lėšos privalo būti panaudotos tik toms išlaidoms apmokėti, kurios buvo numatytos prie projekto finansavimo sutarties pridėtoje sąmatoje.

30. Pareiškėjas pasibaigus projekto įgyvendinimui, projekto finansavimo sutartyse nustatytais terminais, Buhalterinės apskaitos skyriui pateikia biudžeto išlaidų sąmatos įvykdymo ataskaitą (3 priedas), buhalterinės apskaitos dokumentų, pagrindžiančių lėšų panaudojimą, suvestinę (4 priedas) ir projekto įvykdymo ataskaitą (5 priedas).

31. Pareiškėjų paraiškos saugomos penkerius metus.

32. Projektų finansinė ir veiklos kontrolė atliekama Lietuvos Respublikos įstatymų ir kitų teisės aktų nustatyta tvarka.

**VIII SKYRIUS**

 **BAIGIAMOSIOS NUOSTATOS**

33. Šis aprašas gali būti keičiamas administracijos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės nevyriausybinių organizacijų projektų finansavimo tvarkos aprašo

 1 priedas

**NEVYRIAUSYBINĖS ORGANIZACIJOS PROJEKTO**

PARAIŠKA

**1. Duomenys apie paraiškos teikėją**

|  |  |
| --- | --- |
| Pareiškėjo pavadinimas |  |
| Pareiškėjo teisinė forma  |  |
| Pareiškėjo rekvizitai | subjekto kodas |  |
| adresas:gatvė, namo numeris, pašto indeksas, vietovė |  |
| tel. |  |
| faksas |  |
| el. p. adresas |  |
| pareiškėjo bankas |  |
| banko kodas |  |
| sąskaitos numeris |  |

**2. Ar projektas turi partnerį (-ius)**

|  |  |
| --- | --- |
| Ar projektas turi partnerį (-ius) |  taip ne  |

**3. Duomenys apie projektą, kuriam prašoma parama:**

|  |  |
| --- | --- |
|  Pasirinktas prioritetas |  |
| Projekto pavadinimas |  |
| Bendra projekto vertė (Eur) |  |
| Prašoma parama (Eur) |  |
| Kuriam ketvirčiui reikalingos lėšos |  |
| Projekto įgyvendinimo trukmė, mėn. |  |
| Projekto pradžia: |  |
| Projekto pabaiga: |  |
| Projekto vadovas |  |

**4. Projekto santrauka:**

|  |
| --- |
| 4.1. Projekto tikslai |
| 4.2. Projekto uždaviniai |
| 4.3. Projekto esmės aprašymas |
| 4.4 Projekto dalyvių skaičius |

**5. Projekto rezultatai bei jų įgyvendinimo rodikliai**

|  |  |  |
| --- | --- | --- |
| Rezultato pavadinimas (paslaugos, produktai) | Matavimo vienetas  | Paslaugos gavėjų skaičius |
|  |  |  |
|  |  |  |

**6. Projekto tvarkaraštis**

|  |  |
| --- | --- |
| **Veikla**(ką nuveiksite, siekdami tikslo ir įgyvendindami uždavinius) | **Mėnesiai** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

**Žymėjimas**

|  |  |  |
| --- | --- | --- |
|  |  |  |

- projekto veikla nevykdoma - projekto veikla vykdoma

**7. Projekto biudžetas**

|  |  |  |  |  |  |  |
| --- | --- | --- | --- | --- | --- | --- |
| Eil.Nr. | Išlaidų pavadinimas | Mato vienetai | Kaina | Kiekis | Suma (Eur) | Iš savivaldybės prašoma suma (Eur) |
|  |  |  |  |  |  |  |
|  | Iš viso |  |  |  |  |  |

 **8. Biudžeto pagrindimas**

**9. Turimos ar pritrauktos iš kitur lėšos projekto įgyvendinimui:**

|  |  |  |
| --- | --- | --- |
| Lėšų davėjas | Dokumentas, patvirtinantis turimas ar gaunamas lėšas | Turima ar gauta suma, Eur |
|  |  |  |
|  |  |  |
|  |  |  |

**10. Projekto partneriai:**

|  |  |  |  |
| --- | --- | --- | --- |
| Eil. Nr. | Partnerio pavadinimas | Veikla projekte | Pastabos |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**11. Informavimo apie projektą ir projekto viešinimo priemonės (*kaip bus skleidžiama informacija apie projekto vykdymą)***

Projekto vadovas \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 (parašas) (vardas ir pavardė) (data)

Organizacijos vadovas \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 (parašas) (vardas ir pavardė) (data)

Finansininkas  **\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

 (parašas) (vardas ir pavardė) (data)

**NEVYRIAUSYBINĖS ORGANIZACIJOS PROJEKTO**

PARAIŠKOS PRIEDAS

(pildomas tik prioritetui „Per infrastruktūrinius projektus įgyto turto draudimas”)

**1. Duomenys apie paraiškos teikėją**

|  |  |
| --- | --- |
| Pareiškėjo pavadinimas |  |
| Pareiškėjo teisinė forma  |  |
| Pareiškėjo rekvizitai | subjekto kodas |  |
| adresas:gatvė, namo numeris, pašto indeksas, vietovė |  |
| tel. |  |
| faksas |  |
| el. p. adresas |  |
| pareiškėjo bankas |  |
| banko kodas |  |
| sąskaitos numeris |  |

**2. Duomenys apie projektą, kuriam prašoma parama:**

|  |  |
| --- | --- |
| Pasirinktas prioritetas |  |
| Projekto pavadinimas |  |
| Prašoma parama (Eur) |  |
| Kuriam ketvirčiui reikalingos lėšos |  |
| Draudžiamo turto aprašymas |  |
| Kam naudojamas draudžiamas turtas |  |
| Draudžiamo turto vertė |  |

Organizacijos vadovas \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 (parašas) (vardas ir pavardė) (data)

Finansininkas  **\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

 (parašas) (vardas ir pavardė) (data)

**PAREIŠKĖJO DEKLARACIJA**

|  |
| --- |
| **Aš, žemiau pasirašęs asmuo, patvirtinu, kad:*** visa informacija, pateikta paraiškoje finansinei paramai gauti ir visuose jos prieduose (toliau vadinama – paraiška), yra teisinga;
* pateikdamas šią paraišką, pareiškėjas yra susipažinęs su visomis paramos teikimo sąlygomis, prioritetais ir apribojimais, žino atsakomybę ir padarinius, šių sąlygų nesilaikius;
* paraiškoje nurodytą projektą ketinama įgyvendinti taip, kaip nurodyta šioje paraiškoje ir jos prieduose;
* pareiškėjas yra tiesiogiai atsakingas už projektą ir už teikiamos paramos projektui tinkamą valdymą;
* prašoma parama yra būtina projektui įgyvendinti;
* pareiškėjas vykdys reguliarią projekto įgyvendinimo stebėseną tam, kad užtikrintų projekto įgyvendinimą ir rezultatų tęstinumą, kaip numatyta paraiškoje;
* pareiškėjas tinkamai informuos Molėtų r. savivaldybę apie bet kokius duomenų, veiklų pasikeitimus ir bet kokius kitus pasikeitimus, nukrypimus, vykdant projektą;
* pareiškėjas sutinka, kad projektas būtų reguliariai stebimas ir tikrinamas ;
* pareiškėjas sutinka, projektui pasibaigus , visiškai atsiskaityti už suteiktą finansinę paramą;
* pareiškėjas įsipareigoja tinkamai nustatyta tvarka saugoti ir pateikti Molėtų r. savivaldybei bet kokius dokumentus, susijusius su projektu;
* Molėtų r. savivaldybės prašymu pareiškėjas įsipareigoja pateikti papildomą informaciją (dokumentus), kuri leistų visapusiškai atlikti projekto vertinimą.
 |
| Projekto pareiškėjo vardu : |
| Vardas, pavardė | Parašas |
| Pareigos |  |
| Data | Vieta |